**INFORMACINIS RENGINYS „GIMNAZIJOS DIENOS 2018“**

**„NEPAMOKINIŲ VEIKLŲ MUGĖ“**

**tėvams, mokiniams, pedagogams IR visiems besidomintiems popamokine veikla**

PATVIRTINTA

Vilniaus r. Pagirių gimnazijos direktoriaus

2018 m. gegužės 3 d. įsakymu Nr. V-178

VILNIAUS R. PAGIRIŲ GIMNAZIJOS NEPAMOKONĖS VEIKLOS MUGĖS NUOSTATAI

1. **BENDROSIOS NUOSTATOS**
2. Vilniaus r. Pagirių gimnazijos nepamokinės veiklos mugė (toliau – Mugė) organizuojama remiantis gimnazijos veiklos tikslais.
3. Mugės tikslai: keistis gerąja popamokinės veiklos patirtimi; pristatyti teikiamą naudą bendruomenei; atskleisti ir paviešinti neformalaus vaikų švietimui bei mokinio ugdymo poreikiams (raiškai) skirtomis lėšomis finansuojamų veiklų vadovų ir dalyvių indėlį į Pagirių gimnazijos mokinių gerovės ir užimtumo vystymą; sudaryti galimybę tikslingai, pagrįstai ir skaidriai paskirstyti lėšas kitų metų nepamokinės veiklos organizavimui.
4. Mugę organizuoja Vilniaus r. Pagirių gimnazijos administracija, nepamokinės veiklos organizavimo grupė, nepamokinės veiklos vadovai, mokytojai, mokinių taryba.
5. Mugė vyksta 2017-05-30, 31 d. Pagirių gimnazijoje.
6. Mugės dalyviai – Vilniaus r. Pagirių gimnazijos lėšomis finansuojamos nepamokinės veiklos vadovai, dalyviai, norintys ugdymo įstaigoje organizuoti veiklas ateityje.
7. Nuostatuose naudojamos sąvokos:

*Nepamokinė veikla (toliau veikla)*- laikina veikla, nukreipta į unikalaus [tikslo](http://lt.wikipedia.org/wiki/Tikslas) pasiekimą (pvz. renginio, projekto, koncerto organizavimą, produkto sukūrimą ir pan.), turinti savo pradžią ir pabaigą bei baigtinius išteklius. Veiklos planavimui, įgyvendinimui ir stebėjimui gali būti sukuriamos specialios laikinos mobilios mokinių (dalyvių) grupės.

# II. REIKALAVIMAI MUGĖS METU PRISTATOMOMS VEIKLOMS

7. Mugėje privalo būti pristatytos visos 2017-2018 m. m. organizuotos nepamokinės veiklos.

8. Mugei gali būti teikiami stendiniai pranešimai, veiklų metu sukurti produktai (ne mažiau kaip du), vaizdinė medžiaga, fotografijos, audioįrašai, vaizdo įrašai ir kt..

9. Pateikimo technika, formatas, kiekis nereglamentuojami. Dalyviai patys pasirūpina reikalinga projekto pristatymui technine įranga.

10. Objektai turi būti paruošti eksponavimui (įrėminti, paruošti pakabinimui, pastatymui ar pan.).

11. Projektų medžiaga turi būti estetiška ir originali; pateikti kitų įstaigų sukurtus projektinius darbus ir /ar produktus griežtai draudžiama.

12. Eksponuojant medžiagą, šalia jos būtina pateikti informaciją apie veiklą (-as) 1 priede nurodyta forma.

13. Rekomenduojama atkreipti ypatingą dėmesį į jau sukurtus ir veiksmingai ugdymo procese panaudotus produktus, susijusius su realiais, konkrečiais įvykiais, pasiekimais, veikla, faktais arba jų motyvais.

# III. MUGĖS ORGANIZAVIMAS, VYKDYMAS IR VIEŠINIMAS

14. Informacija apie Mugę pateikiama Vilniaus rajono Pagirių gimnazijos svetainėje, facebook‘o paskyroje, stendinėje bei el. dienyno TAMO aplinkoje.

15. Registracija pristatymams (būrelio, studijos, kolektyvo, projekto, NVG ir kt.) Mugėje privaloma iki 2018 m. gegužės 28 d. 16 val. el. paštu [grazru@gmail.com](mailto:grazru@gmail.com) siunčiant paraišką (priedas). Jei Mugėje bus pristatomos kelios veiklos, kiekvienai jų pildoma atskira paraiškos forma.

16. Veiklų vadovai, užsiregistravę dalyvauti Mugėje, bus informuoti apie vietą skirtą pristatymui. Galima patiems siūlyti veiklos dislokavimą iš anksto. Konkrečios veiklos pristatymo trukmę patikslins organizatoriai po registracijos. Planuojama skirti nuo 5 iki 15 min., kada lankytojams bus galima pristatyti veiklas organizuotai. Kitu laiku pristatymai vyksta veiklos vadovo nuožiūra.

17. Mugės dalyvių sąrašas, veiklų pristatymų laikaraštis parengiamas iš anksto ir pateikiamas lankytojams. Lankytojai galės pasirinkti, ar išklausyti pristatymą nurodytu laiku, ar laisvai keliauti po Mugę ir bendrauti su veiklų vadovais ir dalyviais.

18. Po Mugės eksponuojamą medžiagą, produktus, stendus ir kt. atsiima vadovai nevėliau kaip kitą dieną po renginių.

# IV. MUGĖS NOMINACIJŲ SKYRIMAS

19. Mugės nominacijos skirimo būdais: a) nominaciją „Populiariausias“ skiria Mugės lankytojai balsuodami; b) kitas nominacijas skiria Vilniaus r. Pagirių gimnazijos direktoriaus sudaryta komisija iš penkių narių. Atstovus į komisiją deleguoja gimnazijos, mokytojų bei mokinių tarybos.

20. Mugės metu komisijos skiriamos nominacijos:

20.1 „Nauja idėja“ (atskleistas įgyvendintos ar baigiamos įgyvendinti veiklos idėjos naujumas: iškelti inovatyvūs, šiuolaikiniai tikslai, pasirinktos netradicinės tikslinės grupės, darbo metodai, netikėti ir paveikūs rezultatai);

20.2 „Sėkminga partnerystė“ (įvardinti sėkmingi dalyviai, jų gausa, pademonstruota bendros veiklos nauda kiekvienam partnerystės dalyviui bei atskleista bendros veiklos pridedamoji vertė siekiant tikslų);

20.3 „Paveikus įnašas gimnazijos bendruomenei“ (atskleista projekto rezultatų nauda gimnazijos bendruomenei);

20.4 ,,Iššūkis“ (atskleisti veiklos planavimo bei įgyvendinimo metu iškilę netikėti iššūkiai, reakcija į juos ir priimti sprendimai, rezultatai, pranokę lūkesčius);

20.5 „Kūrybiškumo viršūnė“ (atskleisti dalyvių kūrybiniai gebėjimai, netikėti pasiekimai);

21. Nepamokinė veikla gali gauti tik vieną nominaciją (išskyrus „Populiariausias“).

22. Komisijos sprendimai galutiniai ir neskundžiami. Nominacijų skaičius ir pavadinimai gali keistis.

23. Mugės nominantai apdovanojami Vilniaus r. Pagirių gimnazijos direktoriaus padėkos raštais. Jiems suteikiama galimybė be konkurso vykdyti tęstinę veiklą 2017-2018 m.m.

24. Visi Mugės dalyviai paskatinami Vilniaus r. Pagirių gimnazijos direktoriaus pažymomis.

**VI. BAIGIAMOSIOS NUOSTATOS**

25. Mugės organizatoriai turi teisę keisti ir pildyti šiuos nuostatus.

26. Dalyvavimas Mugėje reiškia užsiregistravusių sutikimą su visomis šiuose nuostatuose numatytomis sąlygomis.

Priedas

VILNIAUS R. PAGIRIŲ GIMANZIJOS NEPAMOKINĖS VEIKLOS MUGĖ (paraiškos forma)

|  |  |
| --- | --- |
| Nepamokinės veiklos pavadinimas |  |
| Veiklos tikslinė grupė (kokiems dalyviams skirtas) |  |
| Veiklos vadovas (vardas, pavardė, el. paštas) |  |

VEIKLOS APRAŠYMAS

1. Santrauka (iki 150 žodžių, gali būti panaudota veiklos viešinimui)

|  |
| --- |
| Kuo gimnazijoje įgyvendinta veikla buvo naudinga dalyviams? Kokių rezultatų pasiekėte įgyvendindami šią veiklą? Kokių vertinimų sulaukėte iš aplinkos (tėvų, mokinių, kolegų administracijos)? |
|  |

1. Veiklos rezultatų tęstinumas, panaudojimo galimybės (iki 150 žodžių)

|  |
| --- |
| Aprašykite, kas naudojasi arba galėtų pasinaudoti po Mugės Jūsų veiklos, įgyvendinimo patirtimi? Ar tęsite tai kitais metais? |
|  |

PRISTATYMUI REIKALINGA

|  |  |
| --- | --- |
| Baldai (rekvizitas) |  |
| Kita |  |
| Vieta |  |

Paraišką užpildė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v. pavardė, parašas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_